જ્યારે જ્યારે જમવા બેસો અને જો ભુલેચુકે પણ ખાવામાં કોઈ આનાકાની કરી તો , મમ્મી તરત બોલે , હા હા તમને તો બહારના ચટકા જ ભાવે છે , ઘેર ખાતા તો જોર આવે છે . લોકોને બે ટાઈમ ખાવાનાય ફાંફા હોય છે ને તમને તો આટલું સરસ જમવાનું મળે છે તોય કદર જ નથી. પણ તમને ખબર છે કે આટલા સરસ જમવાના મેનુ માં હોય શું ? કરેલા નું શાક , ભરેલા રવૈયા , દૂધી-તૂરિયાનું શાક . તમેં જ વિચારો કયા છોકરાને આ શાક ભાવે . પણ મમ્મી તો સહેજ મોઢું બગાડીએ ખાવામાં અને માંડી જ પડે બોલવા. એમાય એને ખબર તો હોય જ કે એની બીકમાં આપણે ખાવાના તો છીએ જ તોય ડાયલોગ તો સંભળાવી જ દે.